เคยผ่านร้านนี้บ่อยมากแต่ก็ไม่เคยได้แวะซักที แต่ผ่านมาเมื่อไหร่คนเยอะรถจอดเยอะมากทุกวันก็เลยลองแวะชิมวันนี้คนเริ่มซาแล้วอาจจะเป็นเพราะเลยเที่ยงมาด้วย ก๋วยเตี๋ยวจะมีทั้งน้ำในและต้มยำมีหมูและปลา เสริฟพร้อมซุปกระดูกชิ้นโตมาในชาม รสชาติน้ำซุปน้ำใสอร่อยกว่า เพราะน้ำจะหวานกลมกล่อม ทานพร้อมกับไข่ต้มยิ่งอร่อยมาก แต่แนะนำอย่ามาช่วงเที่ยงเพราะคนจะเยอะมากๆค่ะ